kalixlouiis/myanmar-wikipedia-corpus huggingface dataset:
အင်ဂျင်နီယာဘာသာရပ်ဆိုင်ရာဌာနများ မြို့ပြအင်ဂျင်နီယာဌာန လျှပ်စစ်ဆက်သွယ်အင်ဂျင်နီယာဌာန လျှပ်စစ်စွမ်းအားအင်ဂျင်နီယာဌာန စက်မှုအင်ဂျင်နီယာဌာန စက်မှုအီလက်ထရောနစ်အင်ဂျင်နီယာဌာန ဓာတုအင်ဂျင်နီယာဌာန စာပေဘာသာရပ်ဆိုင်ရာဌာနများ အင်ဂျင်နီယာသင်္ချာဌာန အင်ဂျင်နီယာသိပ္ပံဌာန ဘာသာစကားဌာန စီမံဌာနခွဲများ စီမံရေးရာဌာန ကျောင်းသားရေးရာဌာန ငွေစာရင်းဌာန စာကြည့်တိုက်ဌာန ကိုးကား ပြင်ပလင့်ခ်များ Category:မြန်မာနိုင်ငံရှိ တက္ကသိုလ်နှင့်ကောလိပ်များ Category:မြန်မာနိုင်ငံရှိ နည်းပညာတက္ကသိုလ်များ Category:မကွေးမြို့။
ကနေဒါနိုင်ငံ၏ သွင်ပြင်အနေအထားကို သဘာဝဒေသကြီး ၅ ခုဖြင့် ခွဲဝေပိုင်းခြားနိုင်သည်။
ယင်းတို့မှာ လောရင်းရှန်း ကုန်းပြင်မြင့်၊ အတ္တလန္တိတ် ကမ်းခြေဒေသ၊ စိန်လောရင် မြစ်ဝှမ်းဒေသ၊ ပရေရီ လွင်ပြင်ဒေသနှင့် အနောက်ဘက် တောင်တန်းဒေသတို့ ဖြစ်ကြသည်။
လောရင်းရှန်း ကုန်းပြင်မြင့်သည် အာတိတ်သမုဒ္ဒရာ ကမ်းခြေတို့မှ တဖြည်းဖြည်း မြင့်တက်လျက် တောင်ဘက်အိုင်ကြီး ၅ အိုင်နှင့် စိန်လောရင့်မြစ်အထိ ကျယ်ပြန့်စွာ တည်ရှိသည်။
အကျယ်အဝန်းအားဖြင့် ကနေဒါ၏ သုံးပုံနှစ်ပုံခန့်ရှိ၍ သစ်တောများဖြင့် ဖုံးအုပ်လျက်ရှိသည့်ပြင် ရေအိုင်များလည်း အထူးပေါများသည်။
ထိုကုန်းပြင်မြင့်၏ ထက်ဝက်ခန့်မှာ ပေ ၁၀၀၀ ပင် မမြင့်တတ်ကြသော်လည်း အချို့နေရာတို့၌မူ ပေ ၆၀၀၀ အထိ မြင့်လေသည်။
မြောက်ဘက်ဖျားမှာ ရာသီဥတု အလွန်အေး၍ သစ်ပင်ကြီးများ မပေါက်နိုင်သည့်အတွက် ကျတ်တီးပြင်ဒေသဟု ခေါ်ကြသည်။
မြေဩဇာ ခေါင်းပါးသဖြင့် လယ်ယာလုပ်ငန်း မထွန်းကားသော်လည်း၊ တွင်းထွက်ပစ္စည်း ပြည့်စုံခြင်း၊ သစ်တောများမှ သစ်ပျော့ဖတ်နှင့် သားမွေးကောင်များ ရရှိခြင်း၊ ရေအားသုံးလျှပ်စစ်ဓာတ်အား ကြွယ်ဝခြင်းတို့ကြောင့် ထိုကုန်းပြင်မြင့်သည် ကနေဒါနိုင်ငံအတွက် အထူးအရေးပါလေသည်။
အတ္တလန္တိတ် ကမ်းခြေဒေသတွင် ကမ်းရိုးတန်းနယ်များဖြစ်သော နယူးဗရန်ဇွစ်၊ နယူးဖောင်းလန်း၊ နိုဗါစကိုးရှားနှင့် ပရင့်အက်ဒွပ်ကျွန်းများ ပါဝင်ကြ၏။
အက်ပလက်ချီယန်တောင်၏ အဆက်ဖြစ်သော တောင်ရိုးတောင်ကုန်းများ ရှိသဖြင့် မြေမျက်နှာပြင်မှာ မညီညာလှပဲ လှိုင်းထသကဲ့သို့ ဖြစ်နေသည်။
နယူးဖောင်းလန်းသည် လားဗရာဒေါ ရေအေးစီးကြောင်း ရှိသည့်အတွက် အလွန်အေးသော်လည်း၊ ကျန်နယ်များတွင် ရာသီဥတု မျှတညီညွတ်သည်။
အဖိုးတန်သစ်တောများ ရှိသည့်အပြင် မြေဩဇာကောင်းသော နေရာကွက်များလည်း အနှံ့အပြားရှိသည်။
ကမ်းခြေတလျှောက်တွင် နက်ရှိုင်းကောင်းမွန်သော သင်္ဘောဆိပ်များ ပေါများ၏။
စိန်လောရင့်မြစ်ဝှမ်းဒေသသည် ကနေဒါ၏ သဘာဝဒေသတို့တွင် အငယ်ဆုံးဖြစ်သော်လည်း လူဦးရေအများဆုံး နေထိုင်ရာဒေသ ဖြစ်သည်။
လယ်ယာလုပ်န်းအတွက် ကောင်းမွန်သော ဒေသဖြစ်သည့်ပြင် ရေအားပေါများသဖြင့် စက်မှုလုပ်ငန်း ထွန်းကားသည်။
ကွီဗက်မြို့၊ မွန်းထရီးအောမြို့၊ အော့တဝါမြို့ ကဲ့သို့သော မြို့ကြီးများသည် ထိုမြစ်ဝှမ်းဒေသ၌ ရှိကြသည်။
ပရေရီလွင်ပြင်ဒေသသည် လောရင်းရှန်း ကုန်းပြင်မြင့်ဆုံးရာ ဝင်နီပက်မြို့၏ အရှေ့ဘက်နားမှ ရော့ကီးတောင်တန်းများအထိ မိုင်ပေါင်း ၈၀၀ ခန့် ကျယ်ပြန့်သည်။
ထိုဒေသတွင် မနီတိုးဗါးနယ်၊ ဆက်စကက်ချီဝမ်နယ်နှင့် အယ်လဗါးတားနယ်များ ပါဝင်ကြသည်။
မြောက်ဘက်ပိုင်းတွင် သစ်တောများ ပေါက်ရောက်၍ တောင်ဘက်ပိုင်းသည် ညီညာပျံ့ပျူးလေသည်။
မြေဩဇာ ကောင်းမွန်ထက်သန်သည့် အလျောက် လယ်ယာလုပ်ငန်း ထွန်းကားသည့် အချက်အချာ ဒေသကြီးဖြစ်ရာ ထိုဒေသသည် ကနေဒါနိုင်ငံအဖို့ မြေကြီးမှ ရွှေသီးရာအရပ်ပင် ဖြစ်သည်။
အနောက်ဘက် တောင်တန်းဒေသသည် ဗြိတိသျှကိုလံဘီယာနယ်၊ ယူးကွန်းနယ်နှင့် အယ်လဗါးတားနယ် အနောက်ဘက်နယ်စပ် တလျှောက်တွင် ကျရောက်၍ တောင်စဉ်တောင်တန်းများ ယှဉ်ပြိုင်လျက် တည်ရှိသည်။
အရှေ့ဘက်ဆုံး တောင်တန်းမှာ ရော့ကီးတောင်ဖြစ်၍ အနောက်ဘက်မှ ယှဉ်နေသော တောင်တန်းများမှာ ဆဲလကတ်တောင်နှင့် ကမ်းရိုးတန်းတောင်များ ဖြစ်ကြသည်။
ရော့ကီးတောင်တန်းမှာ ပေ ၇,၀၀၀ မှ ၁၃,၀၀၀ ကျော်အထိ မြင့်၏။
သို့ရာတွင် အမြင့်ဆုံး တောင်ထိပ်များမှာ ယူးကွန်းနယ်တွင်ရှိသော လိုဂန်တောင်ထိပ် (ပေ ၁၁၈,၈၅၀) နှင့် စိန်အီလိုင်းယက်တောင်ထိပ် (ပေ ၁၈,၀၀၀) တို့ ဖြစ်ကြ၏။
ဗြိတိလျှကိုလံဘီယာနယ်တွင် မြေဩဇာကောင်းသော ချိုင့်ဝှမ်းဒေသ ရှိသဖြင့် သစ်သီးပင်များ စိုက်ပျိုးကြ၍ နို့ထွက်ပစ္စည်း ထုတ်လုပ်ကြသည်။
ပစိဖိတ် သမုဒ္ဒရာနှင့် အတ္တလန္တိတ်သမုဒ္ဒရာဖက်တွင် မိုင်ပေါင်း ၁၃,၀၀၀ ခန့်ရှည်သော ကမ်းရိုးတန်းရှိလျက် အတ္တလန္တိတ် သမုဒ္ဒရာဖက်ရှိ ကမ်းရိုးတန်းမှာ အကွေ့အကောက် အလွန်များ၏။
ဟဒ်ဆန် ပင်လယ်အော်နှင့် စိန်လောရင့်ကွေ့တို့မှ ကနေဒါနိုင်ငံ၏ အလယ်ဗဟိုခန့်သို့ ရောက်အောင် ရေကြောင်းခရီးဖြင့် အလွယ်တကူ သွားရောက်နိုင်သည်။
ကနေဒါနိုင်ငံတွင် အထင်ရှားဆုံးသော မြစ်မှာ စိန်လော့ရစ်မြစ် ဖြစ်သည်။
မိုင် ၁၉,၀၀၀ ခန့်ရှိ၍ အတ္တလန္တိတ် သမုဒ္ဒရာထဲသို့ စီးဝင်၏။
နယ်လဆင်မြစ်၊ ချာချီမြစ်နှင့် ဆက်စကက် ချီဝမ်မြစ်များသည် ဟဒ်ဆန် ပင်လယ်အော်ထဲသို့ စီးဝင်ကြ၍ ၂,၅၁၄ မိုင် ရှည်သော မက္ကင်ဇီမြစ်သည် အာတိတ် သမုဒ္ဒရာထဲ့သို့ စီးဝင်ကြသည်။
အနောက်ဘက်တွင် ကိုလမ္ဗီးယားမြစ်၊ ဖရေဇာမြစ်နှင့် ယူးကွန်းမြစ်တို့သည် ပစိဖိတ် သမုဒ္ဒရာထဲသို့ စီးဝင်ကြသည်။
ကနေဒါနိုင်ငံတွင် တောင်ဘက်နယ်စပ်ရှိ အိုင်ကြီး ၅ အိုင်အပြင် ကုန်းတွင်းရေအိုင် အမြောက်အမြားလည်း ရှိသည်။
ထိုအိုင်များမှာ အင်းငယ်၊ အိုင်ငယ်ကလေးများမှ မိုင်ပေါင်းများစွာ ကျယ်ဝန်းသည့် ရေအိုင်ကြီးများအထိ အရွယ်ရွယ် အစားစား ဖြစ်ကြသည်။
ထင်ရှားသော အိုင်ကြီးများမှာ မနီတိုးဗါး၊ ဝင်နီပက်၊ ဂရိတ်ဗဲယား၊ ဂရိတ်ဆလေ့ စသည်တို့ ဖြစ်ကြ၏။
အတော်အတန်ကြီးမားသော ရေချိုအိုင်များစွာလည်း ရှိသေးသည်။
ကနေဒါနိုင်ငံတွင် မြစ်များ၊ အိုင်များ၏ စုစုပေါင်း အကျယ်အဝန်းမှာ စတုရန်းမိုင်ပေါင်း ၂၂၈,၀၀၀ မျှရှိသည်။
ရာသီဥတု ကနေဒါနိုင်ငံသည် ကြီးမားကျယ်ဝန်း၍ အာတိတ်ဇုန်နှင့် သမပိုင်းဇုန်တို့တွင် ကျရောက်တည်ရှိသည့်အလျောက် ရာသီဥတု အမျိုးမျိုး ကွဲပြားသည်။
ယေဘုယျအားဖြင့် ဒေသအများတို့မှာ ဆောင်းရာသီတွင် အလွန်အေး၍ နွေအခါတွင် အတန် ပူပြင်းကြသည်။
မြောက်ဘက်ဖျားကျသော ယူးကွန်းနယ်၊ အနောက်မြောက်နယ်နှင့် ကွီဗက်နယ် မြောက်ပိုင်းတို့တွင် အာတိတ် ရာသီဥတုကို ရရှိကြ၍ ဟဒ်ဆန် ပင်လယ်အော်သည် တစ်နှစ်လျှင် ကိုးလမျှ ရေခဲလေသည်။
ဤသို့ဖြင့် ကနေဒါ မြောက်ပိုင်းတလျှောက်တွင် နှင်းများသာ အကျများ၍ မိုးအရွာနည်း၏။
တောင်ဘက်ကျသော ဒေသများတွင် ပူနွေးမျှတသော ရာသီဥတုကို ရရှိကြသည်။
အရှေ့ဘက်၌ရှိသော ကမ်းရိုးတန်းနယ်များမှာ နေကျဲကျဲပူသော်လည်း အနေတော်မျှဖြစ်သော နွေဥတုမျိုး ရရှိ၍ မိုးရွားသွန်းခြင်း များသည်။
ပရေရီလွင်ပြင်ဒေသတွင် အေးမြသော ဆောင်းဥတုကို ရရှိသော်လည်း ရော့ကီးတောင်တန်းများဘက်မှ တိုက်ခတ်လာသော ‘ချိနွတ်’ခေါ် လေပူများကြောင့် အအေးဒဏ် မပြင်းထန်လှချေ။
သို့ရာတွင် ရော့ကီးတောင်တန်းများကပင် ပစိဖိတ်ဘက်မှ တိုက်ခတ်လာသည့် ရေခိုးရေငွေ့ပါသောလေတို့ကို တားဆီးထားပြန်သဖြင့် ပရေရီလွင်ပြင်ဒေသ၏ အနောက်တောင်ပိုင်းမှာ မိုးခေါင်သည်။
ပစိဖိန်ကမ်းခြေ တလျှောက်တွင်မူ မိုးများစွာရွာသွန်း၍ ပစိဖိတ် သမုဒ္ဒရာမှ တိုက်ခတ်လာသည့် ပူနွေးသောလေကြောင့် အရှေ့ဘက် ကမ်းခြေဒေသတို့ထက် ပို၍ပူနွေးသည်။
မြန်မာ့စွယ်စုံကျမ်း ကိုးကား Category:ကနေဒါနိုင်ငံ၏ ပထဝီဝင် Category:ကနေဒါနိုင်ငံ။
Melodic Metalcore သည် metalcore ၏ မျိုးခွဲတစ်ခုဖြစ်ပြီး melodic death metal မှ စိတ်ကူးညဏ်သစ်ဖြစ်သည်။
guitar riff, blast beat တို့နှင့် ထူးခြားပြီး breakdowns ပုံစံမျိုးဖြစ် သည်။
vocal ကို ဟိန်းဟောက်သံများ၊ စူးရှသံများနှင့် ရှင်းလင်းသည့် သီဆိုပုံများဖြစ် စီစဉ်ထားသည်။
သမိုင်း ၂၀၀၀ အစောပိုင်းတွင် စတင်ခဲ့ပြီး ဇစ်မြစ်ကို melodic death metal sound များထဲတွင် လိုက် ရှာဖွေနိုင်သည်။
၂၀၀၄ခုနှစ်တွင် Shadow Fall ၏ “The Within” album သည် Billboard album chart တွင် နံပါတ် ၂၀ နေရာသို့ ရောက်ရှိခဲ့သည်။
All that Remains ၏ single သီချင်း Two Weeks သည် United States မှ Mainstream Rock Track chart တွင် နံပါတ် ၉ နှင့် Modern Rock Tracks chart တွင် နံပါတ် ၃၈ နေရာသို့ ရောက်ရှိခဲ့သည်။
၂၀၀၇ တွင် As I Lay Dying ၏ Nothing Left သီချင်းသည် Grammy award အတွက် “Best Metal Performance” အမျိုးအစားတွင် နာမည်သွင်း ခြင်းခံရသည်။
As I Laying Dying တီးဝိုင်း၏ “An Ocean Between Us” album စီးပွားရေးအရ အောင်မြင်ခဲ့ပြီး ထွက်ထွက်ချင်း Billboard 200 တွင် နံပါတ် ၈ နေရာသို့ ရောက်ရှိခဲ့သည်။
Wesh metalcore တီးဝိုင်း Bullet for My Valentine ၏ တတိယမြောက် album “Fever” သည် ထွက်ထွက်ချင်းတွင် နံပါတ် ၃ နေရာသို့ ရောက်ရှိခဲ့ပြီး ပထမအပတ်ထဲတွင် အချပ်ရေ ၇၁၀၀၀ ကျော် United States တွင် ရောင်းချနိုင်ခဲ့သည်။
၂၀၁၀ ခုနှစ် အတောအတွင်း UK တွင် ၂၁၀၀၀ ကျော် ရောင်း ချနိုင်ခဲ့သည်။
လက္ခဏာ သွင်ပြင်များ Melodic Metalcore တီးဝိုင်းများသည် guitar riff များတွင် လွှမ်းမိုးခဲ့ပြီး ဆွီဒင် melodic death metal တီးဝိုင်းများ ရေးသားသည့် ပုံစံများကို ယူထားခဲ့သည်။
အထူးသဖြင့် At the Gates, Arch Enemy, In Flames နှင့် Soilwork တီးဝိုင်းတို့ဖြစ်သည်။
သူတို့သည် ပြင်းထန်သော melody ဖြစ်စေရန် ဂရုစိုက်သည်။
melodic metalcore အများစုသည် ဟိန်းဟောက်သံ၊ စူးရှသံများဖြင့် ရှင်း လင်းစွာသီဆိုကြသည်။
စည်းဝါးကျသည့် guitar riff များ၊ tremolo picking များ၊ double bass drum များနှင့် ထူးခြားပြီး breakdown ပုံစံမျိုးဖြစ်သည်။
တချို့တီးဝိုင်းများသည် guitar solo များဖြင့် ထူးခြားသည်။
လက်ရှိ အချိန်ဇုန်များ၏ ကမ္ဘာ့မြေပုံစနစ်တကျ စီစဉ်ညှိနှိုင်းထားသော စကြဝဠာသုံးအချိန် (Coordinated Universal Time) သည် ကမ္ဘာတစ်ဝန်းတွင် အချိန်ကို ဖော်ပြရာ၌ အဓိကအကျဆုံးနှင့် ပြန်လည်ညှိနှိုင်းထားသော စံနှုန်းတစ်ခု ဖြစ်ပါသည်။
၎င်းကို အတိုကောက်အားဖြင့် UTC ဟု သုံးနှုန်းသည်။
UTC သည် ခေတ်သစ်အချိန်စံနှုန်းဖြစ်ပြီး နိုင်ငံတကာမှ ကျယ်ကျယ်ပြန့်ပြန့် အသုံးပြုကြသည်။
မိတ်ဆက် UTC သည် လက်ရှိအချိန်စံနှုန်းများ၏ အခြေခံဖြစ်သည်။
၎င်းကို နိုင်ငံတကာမှ အနုမြူနာရီများ၏ တိကျမှန်ကန်မှုအပေါ် အခြေခံထားပြီး ကမ္ဘာ့အခါလည်နှုန်းနှင့်လည်း နီးစပ်စေရန် ထိန်းညှိထားသည်။
ယခင်က အသုံးပြုခဲ့သော ဂရင်းနစ်စံတော်ချိန် (GMT) နှင့် များစွာ နီးစပ်သော်လည်း UTC သည် ပိုမိုတိကျသော၊ နည်းပညာအခြေခံသော စံနှုန်းတစ်ခု ဖြစ်သည်။
နည်းပညာဆိုင်ရာ အခြေခံ UTC ကို နိုင်ငံတကာ အနုမြူအချိန် (International Atomic Time - TAI) မှ ဆင်းသက်လာခြင်းဖြစ်သည်။
TAI သည် ကမ္ဘာတစ်ဝန်းရှိ တိကျမှုအလွန်မြင့်မားသော အနုမြူနာရီများ၏ ပျမ်းမျှကို အခြေခံထားသဖြင့် အလွန်တည်ငြိမ်ပြီး တိကျသည်။
သို့သော် TAI သည် ကမ္ဘာ့အခါလည်နှုန်း (ကမ္ဘာမြေကြီး၏ မိမိဝင်ရိုးပေါ်၌ လည်ပတ်ခြင်း) နှင့် တိုက်ရိုက်မသက်ဆိုင်ပါ။
ကမ္ဘာ့အခါလည်နှုန်းမှာ အနည်းငယ် မမှန်မမှန် ဖြစ်ပေါ်တတ်သည်။
UTC ကိုမူ TAI အပေါ် အခြေခံထားသော်လည်း ကမ္ဘာ့အခါလည်နှုန်းနှင့် ဆက်စပ်နေသော UT1 (တစ်နည်းအားဖြင့် နက္ခတ်ဗေဒဆိုင်ရာ အချိန်) နှင့် အကွာအဝေး သိပ်မများစေရန် "ခုန်ကျော်စက္ကန့်" (leap second) များကို လိုအပ်ပါက ထည့်သွင်းခြင်း သို့မဟုတ် ဖယ်ရှားခြင်း ပြုလုပ်သည်။
ဤသို့ ပြုလုပ်ခြင်းအားဖြင့် UTC သည် TAI ကဲ့သို့ တိကျမှန်ကန်သော်လည်း နေ၏ ကောင်းကင်ယံတွင် အမြင့်ဆုံးရောက်ရှိသည့်အချိန် (နေ့လယ်) သည် သန်းခေါင်ယံ (၀ နာရီ) ၏ ၁၂ နာရီခန့်အကြာတွင် ဖြစ်ပေါ်စေရေးကို ထိန်းသိမ်းထားသည်။
ဤလုပ်ငန်းကို နိုင်ငံတကာ ကမ္ဘာ့လည်ပတ်မှုနှင့် ကိုးကားစနစ်ဝန်ဆောင်မှု (International Earth Rotation and Reference Systems Service - IERS) မှ ဆောင်ရွက်သည်။
ဂရင်းနစ်စံတော်ချိန် (GMT) နှင့် ဆက်စပ်မှု သမိုင်းကြောင်းအရ ဂရင်းနစ်စံတော်ချိန် (GMT) သည် လန်ဒန်မြို့၊ ဂရင်းနစ်မြို့ရှိ တော်ဝင်နက္ခတ္တဗေဒစောင့်ကြည့်လေ့လာရေးဌာန (Royal Observatory, Greenwich) မှ ဖြတ်သန်းသည်ဟု သတ်မှတ်ထားသော မူလမဲရစ်ဒီယံ (Prime Meridian) တွင် နေ့လယ်အချိန်ကို အခြေခံခဲ့သည်။
GMT ကို ရည်ညွှန်းရာ၌ ကမ္ဘာ့အခါလည်နှုန်းပေါ် အခြေခံခဲ့သည်။
UTC သည် GMT ကို အစားထိုးသည့် ခေတ်သစ် စံနှုန်းဖြစ်သည်။
လက်တွေ့အားဖြင့်နှင့် ယေဘုယျအားဖြင့် UTC နှင့် GMT သည် တူညီလုနီးပါးဖြစ်ပြီး အများစုသော အချိန်ဇုန်များသည် GMT+X သို့မဟုတ် GMT-X အစား UTC+X သို့မဟုတ် UTC-X ဟူ၍ သတ်မှတ်ကြသည်။
နည်းပညာအရမူ UTC သည် ပိုမိုတိကျပြီး အနုမြူနာရီများကို အခြေခံသဖြင့် ကမ္ဘာ့အခါလည်နှုန်း၏ မမှန်မမှန်ဖြစ်မှုဒဏ်ကို ခံရခြင်းမရှိပေ။
ထို့ကြောင့် အချိန်တိကျမှု အထူးလိုအပ်သော လုပ်ငန်းများတွင် UTC ကိုသာ အသုံးပြုကြသည်။
ယခုအခါ GMT သည် UTC+00:00 အချိန်ဇုန်၏ အခြားအမည်တစ်ခုသဖွယ် သုံးနှုန်းလေ့ရှိသည်။
အချိန်ဇုန်များ ကမ္ဘာတစ်ဝန်းရှိ ဒေသအသီးသီးသည် ၎င်းတို့၏ ဒေသစံတော်ချိန်ကို UTC ကို အခြေခံ၍ သတ်မှတ်ကြသည်။
အချိန်ဇုန်တစ်ခုစီသည် UTC မှ အပေါင်း သို့မဟုတ် အနှုတ်ဖြင့် Offset ပြုလုပ်ထားသော တိကျသည့်အချိန် ကွာခြားချက်တစ်ခု ရှိသည်။
ဤကွာခြားချက်ကို UTC Offset ဟုခေါ်သည်။
UTC Offset သည် UTC+00:00 (မူလမဲရစ်ဒီယံနှင့် အချိန်တူညီသော နေရာများ) မှ စတင်ပြီး ကမ္ဘာ့အနောက်ဘက်အကျဆုံး ဒေသများတွင် UTC -12:00 အထိ ရှိနိုင်ပြီး အရှေ့ဘက်အကျဆုံး ဒေသများတွင် UTC +14:00 (အချို့သော ကျွန်းဒေသများတွင်) အထိ ရှိနိုင်သည်။
သို့သော် ကမ္ဘာ့အနောက်ဘက်အကျဆုံး အချိန်ဇုန်မှာ များသောအားဖြင့် UTC-12 ဖြစ်ပြီး အရှေ့ဘက်အကျဆုံး အချိန်ဇုန်မှာ UTC+12 ဖြစ်သည်။
မြန်မာနိုင်ငံသည် ၎င်း၏ ဒေသစံတော်ချိန်အဖြစ် UTC ကို အခြေခံ၍ UTC +06:30 ကို အသုံးပြုသည်။
ဆိုလိုသည်မှာ မြန်မာနိုင်ငံ၏ အချိန်သည် UTC အချိန်ထက် ၆ နာရီနှင့် မိနစ် ၃၀ စောသည်။
အချိန်ဇုန်များ၏ ကမ္ဘာ့မြေပုံသည် ကမ္ဘာ့ဒေသအသီးသီးတွင် မည်သည့် UTC Offset ကို အသုံးပြုသည်ကို ဖော်ပြသည်။
အသုံးပြုမှုများ UTC ကို အချိန်တိကျမှုနှင့် စနစ်တကျညှိနှိုင်းမှု အထူးလိုအပ်သော နယ်ပယ်အများအပြားတွင် ကျယ်ကျယ်ပြန့်ပြန့် အသုံးပြုကြသည်။
အင်တာနက်နှင့် ကွန်ပျူတာစနစ်များ: ကမ္ဘာတစ်ဝန်းရှိ ကွန်ပျူတာများနှင့် ဆာဗာများသည် ၎င်းတို့၏အချိန်ကို ချိန်ညှိရာတွင် UTC ကို အဓိကထား အသုံးပြုကြသည်။
၎င်းသည် ကွန်ပျူတာကွန်ရက်များ၊ ဒေတာများ ဖလှယ်ရာတွင်နှင့် မှတ်တမ်းများ (logs) ထားရှိရာတွင် အချိန်တပြေးညီ ဖြစ်စေရန် အရေးကြီးသည်။
NTP (Network Time Protocol) ကဲ့သို့သော ပရိုတိုကောများသည် UTC ကို အသုံးပြု၍ ကွန်ပျူတာများ၏ အချိန်ကို ချိန်ကိုက်ပေးသည်။
လေကြောင်းနှင့် အခြားပို့ဆောင်ရေးစနစ်များ လေယာဉ်ပျံသန်းမှု၊ သင်္ဘောခရီးစဉ်များနှင့် အခြားနိုင်ငံတကာ ပို့ဆောင်ရေးစနစ်များသည် စီစဉ်ညှိနှိုင်းမှုများနှင့် ဆက်သွယ်ရေးများအတွက် UTC ကို အသုံးပြုကြသည်။
၎င်းသည် မတူညီသော အချိန်ဇုန်များရှိသော်လည်း လုပ်ငန်းဆောင်တာများကို ရှုပ်ထွေးမှုမရှိဘဲ စီမံခန့်ခွဲနိုင်ရန် ကူညီသည်။
သိပ္ပံနည်းကျ သုတေသနပြုချက်များ နက္ခတ္တဗေဒ၊ ဘူမိရူပဗေဒ၊ ရူပဗေဒနှင့် အခြားသိပ္ပံပညာရပ်များတွင် ကမ္ဘာတစ်ဝန်းရှိ အချက်အလက်များကို အချိန်တပြေးညီ နှိုင်းယှဉ်လေ့လာရန်အတွက် UTC ကို စံနှုန်းအဖြစ် အသုံးပြုသည်။
ဆက်သွယ်ရေးနှင့် ထုတ်လွှင့်ရေး နိုင်ငံတကာ ရေဒီယိုနှင့် ရုပ်မြင်သံကြား ထုတ်လွှင့်မှုများ၊ ဆက်သွယ်ရေး ဂြိုဟ်တုများ စသည်တို့တွင်လည်း အချိန်ကို ချိန်ညှိရန် UTC ကို အသုံးပြုသည်။
ဘဏ္ဍာရေးဈေးကွက်များ ကမ္ဘာလုံးဆိုင်ရာ ဘဏ္ဍာရေးဈေးကွက်များသည် အရောင်းအဝယ်များနှင့် လုပ်ဆောင်ချက်များကို မှတ်တမ်းတင်ရာတွင် တိကျမှုရှိစေရန် UTC ကို အသုံးပြုသည်။
UTC သည် ၎င်း၏ တိကျမှန်ကန်မှု၊ တည်ငြိမ်မှုနှင့် နိုင်ငံတကာမှ လက်ခံအသုံးပြုမှုတို့ကြောင့် ခေတ်သစ်ကမ္ဘာ၏ အချိန်စံနှုန်းအဖြစ် မရှိမဖြစ် အရေးပါသော အခန်းကဏ္ဍမှ ပါဝင်နေပါသည်။
ကနေဒါနိုင်ငံသည် ဗြိတိသျှဓနသဟာယ နိုင်ငံများတွင် ပါဝင်၍ ဂရိတ်ဗြိတိန်နှင့်လည်းကောင်း၊ အခြားသော ဒိုမီနီယန် နိုင်ငံများနှင့်လည်းကောင်း တန်းတူကိုယ်ပိုင်အုပ်ချုပ်ရေး ရရှိသော နိုင်ငံဖြစ်သည်။
သို့သော် ၁၈၆၇ ခုနှစ် ဗြိတိသျှ မြောက်အမေရိက အက်ဥပဒေတွင် ပါဝင်သော အခြေခံဥပဒေကို ကနေဒါပါလီမန်က ထပ်မံပြင်နိုင်သည့်အပြင် ကနေဒါနိုင်ငံအတွက် အပြီးသတ် အယူခံ တရားရုံးတော်သည် ပရီဗီကောင်စီပင် ဖြစ်နေသေးသည်။
မည်သို့ဖြစ်စေ အထက်ပါ ကိစ္စနှစ်ရပ်စလုံးကို ကနေဒါပါလီမန်၏ ထောက်ခံချက် ရရှိမှသာ သက်ဆိုင်ရာတို့က ဆောင်ရွက်ကြသည်။
ကနေဒါ ဒိုမီနီယန် နိုင်ငံအတွင်း၌ ပြည်နယ် ၉ ခုနှင့် နယ်ကြီး ၂ ခုရှိ၍ အမေရိကန် ပြည်ထောင်စုကဲ့သို့ ပြည်နယ်များကို စုပေါင်းထားသည်။
သို့သော် အခြေခံဥပဒေတွင် ပြည်နယ်များအတွက် အာဏာများကို ဖော်ပြ၍ ကြွင်းသောအာဏာများကို ဗဟိုအစိုးရသို့ အပ်နှင်းသည်ဟုဆိုထားရာ ကနေဒါအစိုးရသည် အမေရိကန် ပြည်ထောင်စု ဗဟိုအစိုးရထက် အာဏာပို၍ ရရှိသည်။
အုပ်ချုပ်ပုံစနစ်မှာ ဗြိတိသျှစနစ်အတိုင်း ဖြစ်သည်။
ဗြိတိသျှဘုရင်က ထိုင်နိုင်ငံအား အုပ်ချုပ်ရန် ဘုရင်ခံချုပ် ခန့်အပ်ထားသော်လည်း ဘုရင်ခံချုပ်မှာ ဩဇာအာဏာမရှိပေ။
ကနေဒါ အစိုးရ ဝန်ကြီးများ၏ အကြံပေးချက်အတိုင်း ဆောင်ရွက်ရသူဖြစ်သည်။
ကနေဒါနိုင်ငံ အုပ်ချုပ်ရေးတွင် လက်တွေ့ ဩဇာအာဏာ အရှိဆုံးမှာ ဝန်ကြီးချုပ်ဖြစ်သည်။
အစိုးရအဖွဲ့တွင် ဝန်ကြီး ၂၀ ထက်မနည်းရှိ၍ ထိုသူများသည် အုပ်ချုပ်ရေးဆိုင်ရာ ဌာနများ၏ အကြီးအကဲ တာဝန်ခံများဖြစ်သည်။
ပြည်ပရေးရာဌာနကို ဝန်ကြီးချုပ်ကသာ တာဝန်ယူလေ့ရှိသည်။
ကနေဒါပါလီမန်တွင် လွှတ်တော် ၂ ရပ်ရှိသည်။
အထက်လွှတ်တော်တွင် ရာသက်ပန် ကိုယ်စားလှယ် ၁၀၂ ဦးပါဝင်၍ ယင်းတို့အား ကနေဒါပရီဗီကောင်စီ၏ အကြံပေးချက်အရ ဘုရင်ခံချုပ်က ခန့်ထားသည်။
အောက်လွှတ်တော်မှ အတည်ပြုပြဋ္ဌာန်း တင်ပို့လိုက်သော ဥပဒေကြမ်းများအား အထက်လွှတ်တော်က ပယ်ချနိုင်ခွင့် တချက်လွှတ်အာဏာ ရှိသော်လည်း အထက်လွှတ်တော်တွင် နိုင်ငံရေးအာဏာ အနည်းငယ်မျှသာ ရှိသည်။
အောက်လွှတ်တော်မှာ ပြည်သူတို့က ရွေးကောက်တင်မြှောက်လိုက်သော ကိုယ်စားလှယ်များ ပါဝင်သည်။
သာမန်အားဖြင့် သက်တမ်းမှာ ၅ နှစ်ဖြစ်သည်။
၁၈၆၇ ခုနှစ် ဗြိတိသျှ မြောက်အမေရိက အက်ဥပဒေအရ ကွီဗက်နယ်၏ ကိုယ်စားလှယ်ဦးရေကို ၆၅ ဦး သတ်မှတ်ထားသည်။
အခြားပြည်နယ်များမှာ လူဦးရေအလိုက် ကိုယ်စားလှယ်များ စေလွှတ်ခွင့်ရှိသည်။
ဒိုမီနီယန်နိုင်ငံတွင်းရှိ ပြည်နယ်တိုင်း၌ ဘုရင်ခံအသီးသီးရှိ၍ ဥပဒေပြုလွှတ်တော်များလည်း ရှိသည်။
ဥပဒေပြုလွှတ်တော် ၂ ရပ်ရှိသော ကွီဗက်ပြည်နယ်မှတပါး အခြားပြည်နယ်များတွင် ဥပဒေပြုလွှတ်တော် တစ်ရပ်စီသာ ရှိသည်။
ထို့အပြင် ပြည်နယ်ဥပဒေပြုလွှတ်တော်သို့ တာဝန်ခံရသော ပြည်နယ်အစိုးရအဖွဲ့ ခေါင်းဆောင် ဝန်ကြီးချုပ်သည် ပြည်နယ်အုပ်ချုပ်ရေး အကြီးအကဲဖြစ်သည်။
အထက်တွင် ဖော်ပြခဲ့သည့်အတိုင်း ပြည်နယ်များ၏ အာဏာများကို ကန့်သတ်ထားသည်။
ဗဟိုအစိုးရက ပြည်နယ် ဥပဒေပြုလွှတ်တော်က ပြဋ္ဌာန်းသော အက်ဥပဒေများကို ပယ်ဖျက်နိုင်သည်။
သို့သော် ထိုသို့ကား ပြုခဲလှသည်။
ပြည်နယ်ဆိုင်ရာ ကိစ္စများကို ပြည်နယ်အစိုးရအဖွဲ့များက ဆောင်ရွက်၍ တစ်နိုင်ငံလုံးနှင့် သက်ဆိုင်သော ကိစ္စရက်များအား ဒိုမီနီယန်အစိုးရအဖွဲ့က ဆောင်ရွက်သည်။
ထိုအစိုးရအဖွဲ့နှင့် ဘုရင်ခံချုပ် ရုံးထိုင်ရာဌာနမှာ ကနေဒါနိုင်ငံ၏ မြို့တော် အော့တဝမြို့ဖြစ်၍ ထိုမြို့တော်တွင် ကနေဒါနိုင်ငံ ပါလီမန် အဆောက်အအုံ ရှိသည်။
မြန်မာ့စွယ်စုံကျမ်း ကိုးကား Category:ကနေဒါနိုင်ငံ။
left|thumb|နေနှင့်နှိုင်းယှဉ်ကာ UY Scuti အား သင့်တော်သလို သရုပ်ပြထားပုံ UY Scuti သည် ဧရာမ ကြယ်နီတစ်စင်းဖြစ်ပြီး ပြောင်းလဲနေသော ကြယ်တစ်စင်းဖြစ်သည်။
ယင်းသည် စကူးတန် ကြယ်စုတန်းထဲတွင်တည်ရှိသည်။
၎င်းသည် အချင်းဝက်အကြီးဆုံး ကြယ်များအနက် တစ်ခုဖြစ်သည်။
တွက်ချက်မှုအရ ယင်း၏အချင်းဝက်မှာ ပျမ်းမျှအားဖြင့် နေအချင်းဝက်၏ အဆ ၁၇ဝ၈ ရှိသည်။
သို့မဟုတ် ၂.၄ ဘီလီယံ ကီလိုမီတာ (၁.၅ ဘီလီယံမိုင်) ဖြစ်ပြီး ထုထည်သည် နေ၏ အဆပေါင်း ၅ ဘီလီယံ ရှိသည်။
ယင်းသည် ကမ္ဘာမှ ၂.၉ kiloparsecs (အလင်းနှစ် ၉၅ဝဝ) ကွာဝေးသည်။
နေအဖွဲ့အစည်းအား ယင်းထဲသို့ ထည့်လိုက်ပါက ယင်း၏ ဖိုတိုစဖီးယားသည် ဂျူပီတာဂြိုဟ်ပတ်လမ်းထိ ထိုးထွက်နေမည်ဖြစ်သည်။
အချင်းဝက်အား မသိရသော်လည်း စနေဂြိုဟ်ပတ်လမ်းထိ ရှည်လျားနိုင်သည်။
လေ့လာမှု UY Scuti အား ၁၈၆ဝ ခုနှစ်တွင် ဂျာမန် နက္ခတ္တပညာရှင်တို့မှ ဗွန်စောင့်ကြည့်ရေးစခန်းမှ လေ့လာတွေ့ရှိခဲ့သည်။
ယင်းအား BD -12 5055 ဟုအမည်ပေးခဲ့ပြီး တောင်ဘက်ကောင်းကင် ၁၂ ဒီဂရီနှင့် ၁၃ ဒီဂရီကြားတွင် ၅ဝ၅၅ ခုမြောက်ကြယ်တစ်စင်းဖြစ်သည်။
၁၈၆၂ ခုနှစ်တွင် လေ့လာမှုအား ထုတ်ပြန်ခဲ့သည်။
ဒုတိယအကြိမ် စောင့်ကြည့်လေ့လာရာ ယင်းသည် အနည်းငယ်တောက်ပသဖြင့် ပြောင်းလဲနေသောကြယ် (Variable Star) တစ်စင်းဟု အကြံပေးခဲ့သည်။
ပြောင်းလဲနေသောကြယ်များအား နိုင်ငံတကာစံချိန်များအရ UY Scuti ဟုအမည်တွင်စေပြီး ကြယ်စုတန်း Scutum တွင်ယင်းသည် ၃၈ ခုမြောက် ပြောင်းလဲနေသောကြယ်ဖြစ်သည်။
ကောင်းမွန်သော ပတ်ဝန်းကျင်အနေအထားတွင် UY Scuti အား နဂါးငွေ့တန်းကြယ်စုထဲမှကြယ်မှုန်များကြား တယ်လီစကုပ်အငယ်စား သို့မှမဟုတ် မှန်ပြောင်းကြီးများဖြင့် မြင်တွေ့နိုင်ပေသည်။
ကြယ်သည် အင်မတန်တောက်ပသော်လည်း ကမ္ဘာမြေမှကြည့်လျင် အလင်းပြကိန်း ၁၁ ထိသာမြင်နိုင်ပေသည်။
ဂုဏ်သတ္တိ အရွယ်အစားကြီးမားသော်လည်း UY Scuti အား ဟိုက်ပါဂျိင်ယန့် (hypergiant) အဖြစ် မသတ်မှတ်ပေ။
တောက်ပမှုနှင့်အရွယ်အစား ကြီးမားခြင်းဖြင့် ဟိုက်ပါဂျိင်းယန့်အဖြစ်သတ်မှတ်ရန် မလုံလောက်ပေ။
ထို့ကြောင့် ယင်းအား ဆူပါကြယ်နီကြီး(red supergiant) အဖြစ်သာ သတ်မှတ်သည်။
အရွယ်အစား center|နေအဖွဲ့အစည်းမှဂြိုဟ်များနှင့် UY Scuti အပါအဝင် အခြားကြယ်များကို နှိုင်းယှဉ်ပြထားပုံ 1. မာကျူရီဂြိုဟ် < အင်္ဂါဂြိုဟ်< ဗီးနပ်စ်ဂြိုဟ် < ကမ္ဘာ 2. ကမ္ဘာ < နက်ပကျွန်းဂြိုဟ် < ယူရေးနပ်စ်ဂြိုဟ် < စနေဂြိုဟ် < ဂျူပီတာဂြိုဟ် 3. ဂျူပီတာဂြိုဟ် < ပရိုဆီမာ စင်တောရိ < နေ < ဆိုင်ရပ်စ် 4. ဆိုင်ရပ်စ် < ပူးလက် < အာကျူးရပ် < အာဒီဘရန် 5. အာဒီဘရန် < ရီဂျယ် < အန်တာရစ် < ဘီတယ်ဂျူးစ် 6. ဘီတယ်ဂျူးစ် < VY Canis Majoris < NML Cygni < UY Scuti ထုထည် UY Scuti ၏ထုထည်သည် မသေချာပေ။
အဘယ့်ကြောင့်ဟူမူ ယင်းနှင့်အဖော်ကြယ်တစ်စင်းကို မမြင်ရသောကြောင့်ဖြစ်သည်။
အဖော်ကြယ်ရှိပါက ဒြပ်ဆွဲအားသက်ရောက်မှုဖြင့် ယင်း၏ထုထည်အား တိုင်းတာနိုင်သည်။
UY Scuti သည် အကြီးမားဆုံး ကြယ်များထဲတွင် ပါဝင်ပြီး နာမည်ကြီး ဘီတယ်ဂျူးစ်ထက် ၁.၇ ဆ ပိုမိုကြီးမားသည်။
ကြယ်သည် အင်မတန်ကြီးမားလှသဖြင့် ကမ္ဘာသည် ၈ လက်မရှိသော ဘောလုံးအရွယ်၊ နေသည် ၇၃ ပေ အချင်းရှိသည်ဟု ယူဆပါက UY Scuti သည် ဧဝရတ်တောင်ထက် ၄ ဆ ပိုမြင့်သည့် ပေ ၁၂၅၀၀၀ အရွယ်ရှိပေမည်။
အရိုးရှင်းဆုံး ဆိုရပါမူ အရာဝတ္ထုတစ်ခုသည် အလင်း၏ အလျင်ဖြင့် ယင်းကြယ်အနားသို့ တစ်ပတ်လှည့်ရန် ၇ နာရီကြာမြင့်မည်ဖြစ်ပြီး နေကို တစ်ပတ်လှည့်ရန်မူ ၁၄.၅ စက္ကန့်သာ ကြာမြင့်မည်ဖြစ်သည်။
ဆူပါနိုဗာ ယခုလက်ရှိ ကြယ်တာရာ ဆင့်ကဲ့ပြောင်းလဲမှုအားအခြေခံကာ UY Scuti သည် ပင်မအူတိုင်တွင် ဟီလီယမ်လောင်စာအဖြစ် လောင်ကျွမ်းခဲ့ပြီးဖြစ်သည်။
UY Scuti ၏ တည်နေရာသည် အင်မတန်အင်အားပြင်းသော တွန်းကန်မှုရှိရာ သက်တမ်းလည်း တိုတောင်းမည်ဖြစ်သည်။
နောင်နှစ်ပေါင်း တစ်သိန်းခန့်တွင် UY Scuti သည် ယင်း၏ ပင်မအူတိုင်မှ လက်တီယမ် ကာဗွန် အောက်ဆီဂျင် နီယွန်နှင့် ဆီလီကွန်တို့အား လောင်ပေလိမ့်မည်။
ဒြပ်ဆွဲအားနှင့် ထုထည်တို့ မတည်မငြိမ်ဖြစ်လာပြီးနောက် ပင်မအူတိုင်ပြိုလဲသော ဆူပါနိုဗာအဖြစ် ကျဆင်းသွားပေမည်။
အပူချိန်သည် အဝါရောင် ဟိုက်ပါဂျိင်းယန့်အဖြစ် အဆုံးသတ်သွားဖွယ်ရှိသည်။
အခြားကြည့်ရန် ဧရာမ ကြယ်နီ ကြယ်ဖြူပု ပရိုဆီမာ စင်တောရိ အိသာ ကရိနီ ကျမ်းကိုး Category:စကူးတန် (ကြယ်စုတန်း) ကဏ္ဍ:ကြယ်များ။
Deathcore သည် extreme metal ၏ မျိုးခွဲတစ်မျိုးတစ်ဖြစ်ပြီး death metal, metalcore နှင့် hardcore punk တို့၏ ဝိသေသလက္ခဏများဖြင့် ပေါင်းစပ်ထားသည်။
death metal ၏ riff များ၊ blast beat များနှင့် metalcore ၏ breakdowns တို့ဖြင့် ဖော်ပြကြသည်။
deathcore သည် အမေရိကန်ပြည်ထောင်စု အနောက်တောင်ပိုင်းဒေသ၌ ထင်ရှားခဲ့သည်။
(အထူးသဖြင့် အရီဇိုးနားပြည်နယ်၊ တောင်ပိုင်းကယ်လီဖိုးနီးယား (အထူးသဖြင့် Couchellva Valley) ) အမှတ်ရစရာ တီးဝိုင်းများနှင့် ကွဲပြားသော ပွဲတော်များ၏ နေရာဌာနီဖြစ်သည်။
Musicianship Deathcore နှင့်အတူ death metal ၏ လက္ခဏာများမှာ fast drumming (blast beat များပါဝင်သည်။
) down-tuned guitar များ၊ tremolo picking နှင့် ဟိန်းဟောက်သံများကို စူးရှသော အသံများနှင့် ပေါင်းစပ်ထားသည် vocal ပုံစံမျိုးဖြစ်သည်။
အခြား extreme metal ၏ မျိုးခွဲများကဲ့သို့ deathcore guitar သမားများသည် down-tune guitar များဖြင့် ကြီးမားလေးလံသော အသံများကို ဖန်တီးကြသည်။
guitar solo များကို သုံးကြသည်။
Vocals ညင်သာသော ဟိန်းသံများနှင့် စူးရှသံများဖြင့် အဓိက အသံထွက်စေသည်။
deathcore အဆိုရှင်များသည် pig squeals technique များကို သုံးထားသည်။
မည်သို့ပင်ဆိုစေ deathcore တီးဝိုင်းများတိုးတက်လာသကဲ့သို့ pig squeals အသုံးပြုခြင်းကို စွန့်ပစ်ရန်ပုံပေါ်သည်။
သမိုင်းကြောင်း Deathcore ဟူသော ဝေါဟာရသည် ၁၉၉၀ အလယ်မှ စတင်ခဲ့သည်။
Antagony နှင့် Despised Icon သည် deathcore တီထွင်သူများအဖြစ်ယူဆကြသည်။
Decibel magazine သည် death metal တီးဝိုင်းတစ်ခုဖြစ်သည့် Suffocation တီးဝိုင်းအကြောင်းရေးသားထားသည်မှာ Suffocation သည် deathcore ပေါက်ဖွားရာ တံဆိပ်တစ်ခုဖြစ် သည်ဟု ဆိုသည်။
Deathcore သည် ၂၀၀၀နောက်ပိုင်းတွင် (အထူးသဖြင့် ၂၀၀၆နှင့် ၂၀၀၇)တွင် လူကြိုက်များမှု လျော့နည်းလာသည်။
အမှတ်ရစရာကောင်းသောတီးဝိုင်းများမှာ Bring Me the Horizon နှင့် Suicide Silence တို့ဖြစ်သည်။
Suicide Silence ၏ No Time to Bleed သည် Billboard 200 တွင် နံပါတ် ၃၂၊ Rock Albumd Chart တွင် နံပါတ် ၁၂၊ Hard Rock Albums Chart တွင် နံပါတ် ၆ နေရာသို့ ရောက်ရှိခဲ့သည်။
သူတို့၏ “The Black Crown” album သည် Billboard 200 တွင် နံပါတ် ၂၈၊ Rock Albums Chart တွင် နံပါတ် ၇ နှင့် Hard Rock Albums Chart တွင် နံပါတ်၃ နေရာသို့ ရောက်ရှိခဲ့သည်။
ပြီးနောက် Whitechapel ၏ “This is Exile” album အချပ်ရေ ၅၉၀၀ကျော်ရောင်းချခဲ့ပြီး Billboard 200 chart တွင် ၁၁၈ နေရာသို့ ရောက်ရှိခဲ့သည်။
သူတို့၏ self-title album သည် Canadian Albums Chart တွင် နံပါတ် ၆၅ နေရာနှင့် Billboard 200 တွင် နံပါတ် ၄၇သို့ ရောက်ရှိခဲ့သည်။
သူတို့၏ “A New Era of Corruption’’ album အချပ်ရေ ၁၀၆၀၀၀ ကို အမေရိကန်ပြည်ထောင်စုတွင် ရောင်းချနိုင်ခဲ့ပြီး ဖြန့်ချိပြီး ပထမအပတ်အတွင်းတွင် Billboard 200 chart တွင် နံပါတ် ၄၃ နေရာသို့ ရောက်ရှိခဲ့သည်။
British deathcore တီးဝိုင်း Bring Me the Horizon သည် သူတို့၏ “Count Your Blessings” album ထွက်ပြီးနောက် Best British Newcomer အတွက် 2006 Kerrang! Awards ရရှိခဲ့သည်။
မည်သို့ပင်ဆိုစေ Bring Me Horizon သည် သူတို့၏ album ထွက်ပြီးနောက် deathcore အမျိုးအစားကို စွန့်လွှတ်ခဲ့သည်။
San Diego မှ Carnifex တီးဝိုင်းသည် သူတို့၏ Dead in My Arms နှင့်အတူ အောင်မြင်မှုရရှိခဲ့သည်။
အချပ်ရေ ၅၀၀၀ရောင်းချခဲ့သည်။
သူတို့၏ non-stop touring နှင့် methodical songwriting ကြောင့် Victory Records တွင် လက်မှတ်ရေးထိုးနိုင်ခဲ့သည်။
Deathcore တီးဝိုင်းများသည် အခြားအမျိုးအစားများနှင့် စမ်းသပ်လေ့လာဖန်တီးခဲ့သည်။
Fallujah တီးဝိုင်း deathcore နှင့် blackmetal အသီးသီးလွှမ်းမိုးခဲ့သည်။
Emmure တီးဝိုင်းသည် nu metal ကြီးမားစွာလွှမ်းမိုးခဲ့ပြီး Limp Bizkit အသစ်ဟုလည်း ဖော်ပြကြသည်။
ဝေဖန်ခံရခြင်းများ Deathcore သည် ဝေဖန်ရေးသမားများ၏ အထင်သေးခြင်းကို ခံရသည်။
The Acacia Strain မှ Vincent Bennett နှင့် interview တွင် Deathcore နှင့် ပတ်သက်၍ “Deathcore ဟာ nu metal အသစ်ပါပဲ’’ ဟုပြောကြခဲ့သည်။
Through the Eyes of the Dead မှ Justin Longshore နှင့် interview deathcore နှင့် ပတ်သက်၍ “ကျွန်တော်တို့ဟာ တံဆိပ်ကပ်ပြီးပါပြီ။
death metal နှင့် hardcore ရောနှောထားတာထက် ပိုပြီးတော့ ကျွန်တော်တို့ ဂီတမှ ရှိပါတယ်။
အဆိုရှင် Bryce Lucien နှင့် အင်တာဗျူးတွင် Lucien က “၂၀၀၀အလယ်တွင် metalcore တိုးတက်လာသကဲ့သို့ deathcore တီးဝိုင်းများလျော့နည်းလာပါတယ်။
heavy တီးဝိုင်းများဖြစ်သော Ion Dissonance နှင့် The Red Chord တွင် တို့က ကျွန်တော်တို့ တီးဝိုင်းသည် deathcore ဟုရည်ညွှန်းပါတယ်။
ကျွန်တော်တို့လွှမ်းမိုးမှုကို ကျွန်တော် သိပါတယ်။
Deathcore တီးဝိုင်း Carnifex မှ ထွက်ပြေးဖို့ ကြိုးစားနေတဲ့ တီးဝိုင်းမဟုတ်ပါဘူး။
တီးဝိုင်းတွေအများကြီးကြိုးစားနေတာ ကျွန်တော်သိပါတယ်။
သူတို့မှာ ဒါနဲ့ပတ်သက်ပြီး ပြဿနာရှိပါတယ်။
ဒါပေမယ့် သူတို့ရဲ့ဂီတကို နားထောင်ရင် သူတို့ဟာ deathcore ဆိုတာ သိနိုင်ပါတယ်။
Mathcore ကို math metal ဟုလည်းသိရှိကြပြီး စည်းဝါးကျကျပေါင်းစပ်မှုနှင့် mathcore ၏ dissonant style ဖြစ်သည်။
ဤပုံစံကို Converge၊ Coalesce၊ Both နှင့် The Dillinger Escape Plan တို့ တီထွင်ခဲ့သည်။
mathcore စကားရပ်သည် analog နှင့် math rock တို့၏ စိတ်ကူးဉာဏ်သစ်တစ်မျိုးဖြစ်သည်။
math rock နှင့် mathcore နှစ်ခုစလုံးသည် တစ်မူထူးခြားသော time signature များကို သုံးထားသည်။
math rock အုပ်စုတွင် Slint၊ Don Caballero၊ Shellac နှင့် Drive Like Jehu တို့ပါဝင်ပြီး mathcore သည် metalcore နှင့် ဆက်စပ်နေသော်လည်း mathcore ၏ လွှမ်းမိုးမှုပါဝင်သည်။
ထင်ရှားသည့် mathcore အုပ်စုများသည် grindcore နှင့် ဆက်စပ်နေသည်။
သမိုင်းကြောင်း Mathcore ၏ ရှေးဦးသာဓက အနေဖြင့် Black Flag တီးဝိုင်း၏ ၁၉၈၄တွင်ထွက်ရှိခဲ့သော “My War” albumသည် ဝါသနာရှင်များအတွက် ၇ မိနစ် metal သီချင်းနှင့် fusion-style time signature များ ပေါင်းစပ်ထားသည်။
mathcore အုပ်စုများသည် Black Flag ကို “Black on Black” album ဖြင့် ချီးကျူးဂုဏ်ပြုခဲ့သည်။
၁၉၉၀တွင် mathcore များအုပ်စုများဖွဲ့မိပြီး noisecore ဟု ဖော်ပြကြသည်။
Terrorize magazine မှ Kevin Stewart- Panko သည် Neurosis, Deadguy, Cave in, Today is the Day, The Dillinger Escape Plan, Converge, Coalesce, Candiria, Botch နှင့် Psyopus အုပ်စုများကို ဤတီးဝိုင်းများ ၏ sound များကို dynamic, violent, discordant, technical, brutal, off- killer, hardcore ၏ စိုးမိုးရောနှောမှုမရှိခြင်း၊ metal, prog, math-rock, grind နှင့် jazz ဟု ဖော်ပြကြသည်။
Mathcore သည် math rock လွှမ်းမိုးမှုကို ယူဆောင်ထားခြင်းဖြစ်သည်။
(math rock နှင့်အတူ hardcore)၊ အစောပိုင်း hybrid ထဲတွင် ပါဝင်သော တီးဝိုင်းများမှာ Rorschach, Starkweather, Botch နှင့် Converge တို့ပါဝင်သည်။
၁၉၉၀တွင် အုပ်စုအချို့စတင်၍ ပေါ်ထွက်လာသည်။
Massachusetts မှ Cave in, Connecticut မှ Cable, Kansas City မှ Coalesce နှင့် Switzerland မှ knt စသည့် တီးဝိုင်းပါသည်။